Crusaders klou vas teen Brumbies | Netwerk24
Met die wedywering tussen Nieu-Seelandse en Australiese spanne wat die naweek hervat het, is dit duidelik dat nie veel in die Superrugbyreeks verander het sedert 'n jaar gelede nie.
Saterdag se wedstryd tussen die Crusaders en die Brumbies was 'n taai affêre. Foto: Getty Images
Die Crusaders het die Brumbies in die Trans-Tasmaanse reeks Saterdag in Christchurch met 31-29 geklop nadat hul Kiwi-landgenote, die Highlanders en die Chiefs, Vrydag onderskeidelik gemaklik met die Reds en die Waratahs afgereken het.
Maar moenie 'n fout maak nie, die Brumbies het hulself veral in die tweede helfte laat geld en byna 'n gelykopuitslag in die doodsnikke afgedwing.
Die tuisspan was met minder as twee minute se speeltyd oor weens swak dissipline tot slegs 13 spelers beperk.
Die besoekers het munt hieruit geslaan om te gaan druk en hul Wallaby-losskakel, Noah Lolesio, 'n geleentheid te bied om met 'n moeilike doelskop sy span van 'n nederlaag te red.
Ongelukkig vir die Aussies het hy naelskraap met sy poging misluk, maar die Brumbies het beslis aangekondig dat hulle 'n mededinger in die reeks gaan wees.
Kyk gerus na die hoogtepunte hieronder:
The @crusadersrugby continued their long-standing dominance over the @BrumbiesRugby on their home deck in Christchurch, but victory didn't come easy. #SuperRugbyTT #CRUvBRU pic.twitter.com/QUTvUNjjgc
— Super Rugby (@SuperRugby) May 15, 2021
Crusaders 31 (19) – Drieë: Ethan Blackadder, Richie Mo'unga, David Havili, Brendon O'Connor, Cullen Grace. Doelskoppe: Mo'unga (3).
Brumbies 29 (7) – Drieë: Scott Sio, Irae Simone, Tom Banks, Rob Valetini. Doelskoppe: Noah Lolesio (3). Strafdoel: Lolesio.